

**СЛУЖБЕНИ ГЛАСНИК**

**OПШТИНЕ ШЕКОВИЋИ**

**Број 10 Сриједа, 10.09.2025. године**

 75450 Шековићи, Јосипа Ковачевића бб, телефон 056/653-023, тел/факс 056/654-612, Е-mail: so.sekovici@gmail.com

**АКТИ СКУПШТИНЕ ОПШТИНЕ**

Скупштина општине Шековићи на основу члана 39. Став (2) тачка 37) Закона о локалној самоуправу („Службени гласник Републике Српске“ број: 97/16, 36/19, 61/21 ) и члана 31. Статута општине Шековићи („Службени гласник општине Шековићи“, број:10/17), а након разматрања Декларације Савеза општина и градова Републике Српске поводом пресуде Предсједнику Републике Српске, Милораду Додику, на својој 5. посебној сједници, одржаној дана 08.09.2025. године, **донијела је**

**З А К Љ У Ч А К**

**О УСВАЈАЊУ ДЕКЛАРАЦИЈЕ САВЕЗА ОПШТИНА И ГРАДОВА РЕПУБЛИКЕ СРПСКЕ ПОВОДОМ ПРЕСУДЕ ПРЕДСЈЕДНИКУ РЕПУБЛИКЕ СРПСКЕ, МИЛОРАДУ ДОДИКУ**

**I**

Скупштина општине Шековићи усваја Декларацију Савеза општина и градова Републике Српске поводом пресуде Предсједнику Републике Српске Милораду Додику, број:01-294-08/25 од 05.08.2025. године.

**II**

Закључак ступа на снагу наредног дана од дана објављивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-66/2025

Шековићи,08.09.2025. године

На основу члана 39. став 2. тачка 13. Закона о локалној самоуправи Републике Српске („Службени гласник Републике Српске“ број: 97/16, 36/19 и 61/21) и члана 31. Статута општине Шековићи („Службени гласник општине Шековићи“ број:10/17) а у вези са чланом 14. Закона о експропријацији („Службени гласник Републике Српске“ број: 112/06, 37/07, 66/08, 110/08 и 79/15), на приједлог Начелника Општине Шековићи, Скупштина општине Шековићи на својој 5. посебној сједници, одржаној дана 08.09.2025. године, **донијела је**

**О Д Л У К У**

**I**

Овом Одлуком покреће се поступак за утврђивање општег интереса за потпуну експропријацију дијела земљишне парцелу у КО Шековићи Град означене као: к.п. 971, укупне површине од 640м2, уписане у Лист непокретности : 286 на име Ерак Славица у дијелу ¼, Перендић Војин у дијелу ¼, Перендић Милорад у дијелу ¼ и Плазачић Божица са дијелом од ¼ ради изградње и уређења корита ријеке Дрињаче у дужини од око 450 метара.

 **II**

За реализацију ове Одлуке задужује се Правобранилаштво Републике Српске, Сједиште замјеника Власеница и Републичка управа за геодетске и имовинско-правне послове Бања Лука – Подручна јединица Шековићи.

**III**

Ова Одлука ступа на снагу осмог дана од дана објављивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-67/2025

Шековићи,08.09.2025. године

На основу члана 23. став (1) и члана 53. став (1) и (2) Закона о стварним правима („Службени гласник Републике Српске“,број: 124/08, 58/09, 95/11 ,60/15, 18/16 и 107/19), члана 39. став (13) Закона о локалној самоуправи („Службени гласник Републике Српске“, број: 97/16, 36/19 и 61/21) и члана 31. Статута општине Шековићи („Службени гласник општине Шековићи“, број: 10/17) Скупштина Општине Шековићи, на својој 5. посебној сједници, одржаној дана 08.09.2025.

године, **донијела је**

# О Д Л У К У

**О ПРИБАВЉАЊУ НЕПОКРЕТНОСТИ РАДИ РЕАЛИЗАЦИЈЕ ПРОЈЕКТА РЕГУЛАЦИЈА КОРИТА РИЈЕКЕ ДРИЊАЧЕ**

**I**

1. Овом одлуком прибавља се непокретност-дио к.ч. 965/2, укупне површине 417 м2  уписана у Лист непокретности број: 517 КО Шековићи град, са правом својине на Влачић (Сретка) Славену у дијелу 1/1.

(2) Непокретност из претходног става прибавља се ради реализације пројекта регулације корита ријеке Дрињаче.

**II**

Прибављање непокретности означене као дио к.ч. 965/2 , укупне површине 417 м2  уписана у Лист непокретности број: 517 КО Шековићи град, а која се прибавља ради реализације пројекта регулација корита ријеке Дрињаче, реализоваће се Уговором о купопродаји по цијени од 12.510 КМ.

**III**

Цијена из члана II ове Одлуке утврђена је на основу стручне процјене од стране судског вјештака грађевинске струке.

**IV**

Овлашћује се начелник општине Шековићи да на основу ове Одлуке закључи Уговор о купопродаји непокретности из члана I ове Одлуке по прибављеном мишљењу Правобранилаштва Републике Српске-сједиште замјеника у Власеници.

**V**

Након закљученог купопродајног уговора на непокретности из члана I ове Одлуке у јавним евиденцијама које се воде код РГУ ПЈ Шековићи извршиће се упис права својине у корист општине Шековићи у дијелу 1/1.

**VI**

Ова одлука ступа на снагу осмог дана од дана објављивања у „Службеном гласнику Општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-68/2025

Шековићи,08.09.2025. године

Скупштина општине Шековићи на основу члана 39. став 1. тачка 13. Закона о локалној самоуправи Републике Српске („Службени гласник Републике Српске“, број: 97/16, 36/19 и 61/21) на својој 5. посебној сједници која је одржана 08.09.2025. године **донијела је**

**О Д Л У К У**

**О ПРИБАВЉАЊУ НЕПОКРЕТНОСТИ У СВОЈИНУ ОПШТИНЕ ШЕКОВИЋИ**

**I**

Овом одлуком у својину Општине Шеквоићи прибавља се непокретност-земљиште укупне површине 1.900 м², означено као: з.п. 620/4, површине од 1471м2, з.п. 620/3, површине од 101м2 и з.п. 620/2, површине од 328м, уписаних у Лист непокретности број: 378 за КО Шековићи Град као својина Кањерић Даринке у дијелу 1/1.

**II**

Прибављање непокретности из члана I ове одлуке реализоваће се на основу купопродајног уговора за купопродајну цијену од 12,00КМ по 1м2 која је постигнута у споразуму са власником непкретности након процјене овлашћеног вјештака.

 **III**

Средства за реализацију ове одлуке обезбиједиће се у Буџету општине Шековићи за текућу годину.

 **IV**

За реализацију ове одлуке задужује се начелник општине Шековићи који ће са власником непокретности закључити купопродајни уговор уз предходно прибављену сагласност Правобранилаштва Републике Српске, Сједиште замјеника Власеница.

**V**

Ова одлука ступа на снагу осмог дана од дана обајвљивања у „Службеном гласнику општине Шековићи“.

**О б р а з л о ж е њ е**

Општина Шековићи добила је понуду од власника непокретности, Кањерић Даринке, којом је на продају понудила земљиште укупне површине од 1900м2.

Након разматрања понуде и стања на тржишту непокретности утврђено је да је предложена цијена од 12 КМ по метру квадратном прихватљива и одговара тршишним условима, те представља погодну могућност за општину.

Предметно земљиште се налази на локацији која је погодна за развој локалне инфраструктуре, јавних садржаја или других потреба општине, узимајући у обзир постојећу комуналну опремљеност, приступ путевима и остале услове који га чине погодним за будућу намјену.

С обзиром на наведено, прибављање предметне непокретности сматра се оправданом, економски и стратешки корисном за задовољавање општих интереса грађана општине Шековићи.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-69/2025

Шековићи,08.09.2025. године

Скупштина општине Шековићи на основу надлежности из члана 39. став (2) тачка 8. Закона о локалној самоуправи („Службени гласник Републике Српске“ број: 97/16, 36/19, 61/21), у складу са чланом 40. Закона о уређењу простора и грађењу („Службени гласник Републике Српске“ број: 40/13, 2/15, 106/15, 3/16, 104/18, 84/19) те на основу члана 31. Статута Општине Шековићи („Службени гласник Општине Шековићи“,број: 10/17), на својој 5. посебној сједници одржаној 08.09.2025. године, **донијела је**

**О Д Л У К У**

**О ДОПУНИ ОДЛУКЕ О ПРИСТУПАЊУ ИЗРАДИ ИЗМЈЕНЕ РЕГУЛАЦИОНОГ ПЛАНА ЗА НАСЕЉЕ ШЕКОВИЋИ (ЦЕНТАР)**

**I**

У Одлуци о приступању изради измјене регулационог плана за насеље Шековићи (Центар) број: 01-022-22/2024 од 28.3.2024. године објављене у „Службеном гласнику Општине Шековићи“ број: 2/24 у тачки I послије ријечи: „означених као:“ додају се ријечи и бројеви: „к.п. број: 571, к.п. број: 572/2,“.

**II**

Ова одлука ступа на снагу осмог дана од дана објављивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-70/2025

Шековићи,08.09.2025. године

На основу члана 16. Закона о систему јавних служби („Службени гласник Републике Српске“, број : 68/07, 109/12, 44/16), те члана 31. Статута општине Шековићи, („Службени гласник општине Шековићи“, број:10/17), Скупштина општине Шековићи на 5. посебној сједници одржаној дана 08.09.2025. године**, донијела је**

**О Д Л У К У**

**О РАЗРЈЕШЕЊУ ПРИВРЕМЕНИХ ЧЛАНОВА УПРАВНОГ ОДБОРА ЈУ „ТУРИСТИЧКА ОРГАНИЗАЦИЈА ОПШТИНЕ ШЕКОВИЋИ“**

 **I**

Разрјешавају се привремени чланови Управног одбора ЈУ „ Туристичке организација општине Шековићи“,због истека времена на који су именовани, и то:

 1.Јелица Крстић,

 2.Ратко Лазић,

 3.Бојан Видаковић.

**II**

Ступањем на снагу ове одлуке престаје да важи Одлука о именовању привремених чланова Управног одбора Скупштине општине Шековићи, број:01-022-11/25 од 28.02.2025. године.

**III**

Одлука ступа на снагу осмог дана од дана објављивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-71/2025

Шековићи,08.09.2025. године

На основу члана 16. Закона о систему јавних служби („Службени гласник Републике Српске“, број: 68/07, 109/12, 44/16), те члана 31. став 33. Статута општине Шековићи, („Службени гласник општине Шековићи“, број:10/17), Скупштина општине Шековићи на својој 5. посебној сједници одржаној дана 08.09.2025. године**, донијела је**

**О Д Л У К У**

**О ИМЕНОВАЊУ ПРИВРЕМЕНИХ ЧЛАНОВА УПРАВНОГ ОДБОРА ЈУ „ТУРИСТИЧКА ОРГАНИЗАЦИЈА ОПШТИНЕ ШЕКОВИЋИ“**

**I**

Именују се привремени чланови Управног одбора ЈУ„Туристичкa организација општине Шековићи“, до провођења конкурсне процедуре и именовања чланова Управног одбора, и то:

1. Љиљана Вуковић,
2. Ратко Лазић,
3. Бојан Видаковић.

**II**

Одлука ступа на снагу осмог дана од дана објављивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-72/2025

Шековићи,08.09.2025. године

На основу члана 39. Закона о локалној самоуправи („Службени гласник Републике Српске“,број: 97/16, 36/19, 61/21), те члана 31. Статута Скупштине општине Шековићи („Службени гласник општине Шековићи“, број: 10/17) Скупштина општине на својој 5. посебној сједници, одржаној 08.09.2025. године **донијела је**

**О Д Л У К У**

**I**

Прихвата сеИницијатива општине Србобран, из Републике Србије за јачање међусобне сарадње општина Шековићи и Србобран.

**II**

Јачање међусобне сарадње општине Шековићи и општине Србобран обухватало би сарадњу у свим областима друштвеног и привредног живота, а било би дефинисано кроз закључивање Споразума о братимљењу, који би међусобно закључили.

**III**

За реализацију ове Одлуке испред општине Шековићи задужују се Начелник општине и Предсједник Скупштине општине.

**IV**

Ова Одлука ступа на снагу осмог дана од дана објевљивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-73/2025

Шековићи,08.09.2025. године

**З А К Љ У Ч А К**

**I**

Скупштина општине Шековићи усваја Извод из записника са 4. посебне сједнице Скупштине општине Шековићи, одржане 15.07.2025. године.

**II**

Закључак ступа на снагу наредног дана од дана објављивања у „Службеном гласнику општине Шековићи“.

РЕПУБЛИКА СРПСКА ПРЕДСЈЕДНИК СКУПШТИНЕ

ОПШТИНА ШЕКОВИЋИ Петар Влачић,ср.

СКУПШТИНА ОПШТИНЕ

Број:01-022-74/2025

Шековићи,08.09.2025. године

**САДРЖАЈ:**

1.Закључaк о усвајању Декларације Савеза општина и градова Републике Српске поводом пресуде Предсједнику РС Милораду Додику…………………………...……………….....1

2.Одлука о покретању поступка за утврђивање општег интереса за потпуну експропријацију дијела земљишта…………..…………………........1

3.Одлука о прибављању непокретности ради реализације пројекта регулација корита ријеке Дрињаче………….....................................................2

4. Одлука о прибављању непокретности у својину општине Шековићи................................................2

5.Одлука о допуни Одлуке о приступању изради измјене регулационог плана за насеље Шековићи................................................................3

6.Одлука о разрјешењу привремених чланова Управног одбора ЈУ „Туристичка организација општине Шековићи“......................3

7.Одлука о именовању привремених чланова Управног одбора ЈУ „Туристичка организација општине Шековићи“...........................4

8.Одлука о прихватању иницијативе општине Србобран.................................................................4

9.Закључак о усвајању извода из записника................................................................4